**Povara din piept**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Deschide-te stâncă, să intru în tine

Nu te mai vreau niciodat' la mine în piept

Potecile lumii îmi sunt azi străine,

În inima ta voi să stau și s-aştept.

Din lacrima mea un izvor va țâșni

Din tine afară, sfărmându-ți rărunchii

Și chiar dacă dinții tăi cruzi ar scrâșni

O alta curgând, îți va roade genunchii.

Să văd atunci stâncă, de poți să reziști

Cu-atâtea atacuri directe, la țintă.

De-ai fi pulbere-n vânt, ai putea tu să miști

Poverile-n lacrimi, valetul la chintă ?

Sau praf de ai fi, sub tălpile goale

Din suflet cu poftă, ai putea să mai muşti ?

Ori te-aş găsi broderie la poale

De dealuri ce-şi lasă perdeaua de-arbuşti.

Tăcută ești stâncă, neclintită-n amurg

Tăcută-i povara ce-o car după mine

Aproape c-aş face cu tine un târg

Dar nu voi să pierd. Ascultă-mă bine !

Ridică-te. Pleacă. Lasă-mi locul curat

Ghirlande din floare de colț vei avea

Și când în vecie mă voi fi-nfăşurat

Pe frunte-ți voi pune ghirlande de stea.

Hai stâncă, te-nmoaie, vezi ce-ți dăruiesc

Nu mă strivi sub poveri, tot mai tare

Bolovanii din tine mă secătuiesc

Prefă-te la mine în piept, într-o floare.